input: KOMISIJAS ĪSTENOŠANAS LĒMUMS
  (2013. gada 7. oktobris),
  ar ko groza Lēmumu 2009/821/EK attiecībā uz robežkontroles punktu sarakstu
  (izziņots ar dokumenta numuru C(2013) 6383)
  (Dokuments attiecas uz EEZ)
  (2013/491/ES)
  EIROPAS KOMISIJA,
  ņemot vērā Līgumu par Eiropas Savienības darbību,
  ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 20. panta 1. punktu un 3. punktu,
  ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (2), un jo īpaši tās 6. panta 4. punkta otrās daļas otro teikumu un 6. panta 5. punktu,
  ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (3), un jo īpaši tās 6. panta 2. punktu,
  tā kā:
  (1)
  Ar Komisijas Lēmumu 2009/821/EK (4) ir noteikts to robežkontroles punktu saraksts, kuri ir apstiprināti saskaņā ar Direktīvu 91/496/EEK un Direktīvu 97/78/EK. Šis saraksts ir iekļauts minētā lēmuma I pielikumā.
  (2)
  Pamatojoties uz Dānijas, Vācijas, Spānijas, Francijas, Itālijas un Apvienotās Karalistes paziņojumu, Lēmuma 2009/821/EK I pielikumā iekļautajā sarakstā būtu jāgroza ieraksti par minēto dalībvalstu robežkontroles punktiem.
  (3)
  Pēc apmierinošām revīzijām, ko veica Komisijas revīzijas dienests (iepriekš - Komisijas inspekcijas dienests), Pārtikas un veterinārais birojs (PVB), četros robežkontroles punktos Horvātijā varētu pievienot papildu apstiprinājumu kategorijas un jauns robežkontroles punkts London-Gateway Apvienotajā Karalistē būtu jāpievieno minēto dalībvalstu ierakstos sarakstā, kas iekļauts Lēmuma 2009/821/EK I pielikumā. Tā kā Līgums par Horvātijas pievienošanos stājās spēkā 2013. gada 1. jūlijā un iepriekš minēto revīziju veica pirms tam, grozījumi attiecībā uz Horvātijas robežkontroles punktiem būtu jāpiemēro ar atpakaļejošu datumu no 2013. gada 1. jūlija, lai nodrošinātu, ka netiek radīti šķēršļi pašreizējai tirdzniecībai.
  (4)
  Polija ir paziņojusi, ka Świnoujście robežkontroles punkts būtu jāsvītro no ierakstu saraksta attiecībā uz šo dalībvalsti. Tādēļ būtu attiecīgi jāgroza Lēmuma 2009/821/EK I pielikumā iekļautais ierakstu saraksts par šo dalībvalsti.
  (5)
  Tāpēc Lēmums 2009/821/EK būtu attiecīgi jāgroza.
  (6)
  Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
  IR PIEŅĒMUSI ŠO LĒMUMU.
  1. pants
  Lēmuma 2009/821/EK I pielikumu groza saskaņā ar šā lēmuma pielikumu.
  2. pants
  Pielikuma 5. punktā iekļauto grozījumu piemēro ar atpakaļejošu spēku no 2013. gada 1. jūlija.
  3. pants
  Šis lēmums ir adresēts dalībvalstīm.
  Briselē, 2013. gada 7. oktobrī